钦定古今图书集成/明伦汇编/官常典/第769卷 > 王与龄
## 钦定古今图书集成/明伦汇编/官常典/第769卷 > 王与龄

按《明外史》本传：“与龄，字受甫，宁乡人。嘉靖八年进士。
授苏州推官。入为户部主事，调吏部，进员外郎，受业
崔铣，友罗洪先、唐顺之、赵时春、邹守益、徐阶。二十一
年，迁文选郎中，澄清铨叙，所推荐皆廉静老成。大学
士翟銮为礼部主事，张惟一求吏部，严嵩为监生，钱
可教求东阳知县，俱者抵与龄。与龄偕员外郎吴伯”
亨、主事李大魁、周𫓧白之尚书许赞具疏以闻。言：“平
时请属甚多。臣等违抗，积罪如山。非圣明覆庇，则二
权奸主于中，群鹰犬和于外。臣等不为前选郎王嘉
宾之斥，得为近日御史谢瑜之罢，幸矣。”疏入，銮言惟
一资望应迁。嵩抵无致书事，请逮可教讯治。因言：“圣
明日览奏章，革弊釐奸悉宸断。而赞等妄意臣辈为
之，借以修怨。然赞柔良，第受制所属耳。”帝方信嵩。又
见疏中引嘉宾、瑜事，遂发怒，切贵赞，除与龄、名伯亨
等俱调外。给事中周怡论之，廷杖系狱。御史徐宗鲁
等亦以为言，皆夺俸。自是诸司以与龄为戒，无复敢
与嵩抗。与龄既罢，锦衣遣使侦其装，襆被外无长物，
称叹而去。里居，角巾躬稼圃，翛然自得。郡人为作《平
阳四贤诗》美之。四贤者，尚书韩文、陶琰、张润及与龄
也。阅二十馀年卒。